Neεreḍ ad d-nawi ayen icudden akk ɣer temseεraq, nufa wid yuran fell-asent, imi aṭas n yimagrayen i iεerḍen ad d-mudden tamuɣli-nsen ɣef temseεraq d wamek id-kkant, ihi εerḍen ad d-sbeynen melmi yettili urar n temseεraqt axater maci yal akud i tettili, akken qqaren at zik” mkul tafsut s tefsut-is”, diɣen maci anda nruḥ ad tent-naf; imi sεant adeg anda i tentnttedder, mebla ccek tesεa tawuri tagejdant di tmeslayt i yesseqdac umdan ama di twacut neɣ deg ugraw daɣen ilaq ad nessemgard ger yinzi d temseεraq axater mkul tagnit s temsalt-is d wayen ilaq ad t-id-nedder deg usatel n tmeslayt.